Guys and Dolls (film)

Guys and Dolls er en amerikansk filmmusikal fra 1955, skrevet og regissert av Joseph L. Mankiewicz. Hovedrollene blir spilt av Marlon Brando, Jean Simmons, Frank Sinatra og Vivian Blaine.

Filmen er basert på scene-musikalen Guys and Dolls fra 1950 av Frank Loesser, Jo Swerling og Abe Burrows, som igjen er basert på de to novellene «The Idyll of Miss Sarah Brown» og «Blood Pressure» av Damon Runyon.

Filmen ble nominert til fire Oscar-priser og vant en Golden Globe for beste musikal. Det amerikanske filminstituttet (AFI) har senere kåret filmen til tidenes 23. beste filmmusikal fra USA. Låten «Luck Be a Lady» ligger også på listen over de beste filmlåtene.

Handling 
En beryktet gambler Nathan Detroit (spilt av Frank Sinatra) forsøker å organisere et ulovlig pengespill, men politiet, ledet av Brannigan forsøker å hindre planene hans. Alle eiendommene hvor Nathan vanligvis arrangerer de ulovlige spillene sine nekter å la ham komme dit på grunn av Brannigans skremmende press. Det eneste stedet som tillater Nathan å arrangere spillene sine, krever et depositum på 1 000 dollar - noe Nathan ikke har.

Nathan og hans forlovede Miss Adelaide, en nattklubb-sangerinne, har hatt en 14 år lange forlovelse. Hun vil at Nathan skal finne seg fast lovlig arbeid. Men det eneste Nathan mener at han er flink til er å organisere ulovlige pengespill. Deretter møter Nathan en tidligere bekjent, Sky Masterson (spilt av Marlon Brando) en annen kjent gambler som viser seg villig til å satse på praktisk talt hva som helst for høy fortjeneste.

Medvirkende 

Marlon Brando som Sky Masterson
Jean Simmons som Sister Sarah Brown
Frank Sinatra som Nathan Detroit
Vivian Blaine som Miss Adelaide
Stubby Kaye som Nicely-Nicely Johnson
Robert Keith som Lieutenant Brannigan
Sheldon Leonard som Harry the Horse
Regis Toomey som Arvide Abernathy
B.S. Pully som Big Jule

Referanser

Eksterne lenker 
 

Filmmusikaler fra USA
Engelskspråklige filmer
Filmer fra 1955
Filmer lagt til New York
Filmer basert på skuespill
Filmer lagt til Cuba
Golden Globe for beste musikal eller komedie